यूरोपियन अब तक अपने आपको दुनिया के सबसे स्मार्ट, सभ्य और दुनियाभर को सभ्य बनाने का ठेकेदार मानते रहे हैं। इनके इस सिध्दांत को दुनियाभर से चुनौती मिली। 21वीं सदी में एशिया के उभार ने तो इसे पूरी तरह ख्वारिज कर दिया। अब ये जग जाहिर हो चुका है कि 21वीं सदी में एशिया की निर्णायक भूमिका होगी। मौजूदा एशियाई देश प्रकृतिक संपदा से भरपूर होने के साथ ही ज्ञान-विज्ञान कुशल मानव संसाधन के क्षेत्र में तेजी से आगे बढ़ रहा है। आज एशिया की सबसे बड़ी ताकत उसकी मूल्यपरक जीवन शैली है। जहां 21वीं सदी के इस भौतिकवादी युग में भी मानव मूल्यों को बचाने के लिए सारी सुख सुविधाओं की तीलांजलि दी जा रही, लेकिन अब भी लंदन स्कूल ऑफ इकोनॉमिक्स (एलएसई) में ऐसे शोध किए जा रहे हैं जो मानव मात्र को खूबसूरत और बदसूरत वर्ग में बांटने और भेद-भाव पैदा करने वाले सिध्दांतों को वैज्ञानिक रूप दे रहा है।